Seksualni identitet
<s>Seksualni identitet je termin koji ima dva izrazito različita značenja.</s><s>Prvo značenje obuhvata identitet na osnovu seksualne orijentacije, a drugo identitet na osnovu bioloških polnih karakteristika (polni identitet), koji je povezan sa rodnim identitetom ali se razlikuje od njega.</s>

<s>Seksualni identitet zasnovan na seksualnoj orijentaciji 
U ovoj upotrebi, seksualni identitet opisuje kako osobe identifikuju sopstvenu seksualnost.</s><s>Ovo ne mora da se odnosi na njihovu stvarnu seksualnu orijentaciju.</s><s>U istraživanju iz 1990. koje je provela Društvena organizacija seksualnosti u Sjedinjenim Američkim Državama, samo 16% žena i 36% muškaraca koji su prijavili neki nivo istopolne privlačnosti je imalo homoseksualni ili biseksualni identitet.</s>

<s>Seksualni identitet je više povezan sa seksualnim ponašanjem nego sa seksualnom orijentacijom.</s><s>Isto istraživanje je ustanovilo da je 96% žena i 87% muškaraca sa homoseksualnim ili biseksualnim identitetom imalo seksualno iskustvo sa osobom istog pola, dok je, s druge strane, samo 32% žena i 43% muškaraca koji su prijavili neki nivo istopolne privlačnosti, imalo takvo iskustvo.</s><s>Nakon razmatranja rezultata, organizacija je saopštila: „Razvoj samoidentifikacije kao homoseksualac ​​ili gej je psihološki i društveno složeno stanje, nešto što se u ovom društvu postiže samo tokom vremena, često uz značajnu ličnu borbu i sumnju u sebe, da ne pominjemo društvene neprijatnosti“.</s>

<s>Prema Američkom udruženju psihologa, psihoterapija i grupe za podršku u nekim situacijama mogu promeniti seksualno ponašanje ali ne i seksualnu orijentaciju osobe koja je podvrgnuta njima.</s>

<s>Seksualni identitet zasnovan na polnim karakteristikama 
U ovom značenju, termin seksualni identitet (ili polni identitet, ) se koristi od strane psihologa i nekih autora u oblasti seksologije da opiše pol sa kojim se osoba identifikuje, ili sa kojim je identifikuju.</s>

<s>Nejasno je kako se ovaj koncept razlikuje od rodnog identiteta.</s><s>Upotreba termina „rod“ umesto „pol“ kada se govori o društvenim ili psihološkim karakteristikama datira od 1955, kada je Džon Mani prvi upotrebio termin rodna uloga.</s>

<s>Vidi još 
 Rodni identitet
 Rodna uloga</s>

<s>Reference</s>

<s>Literatura</s>

<s>John Colapinto As Nature Made Him: The Boy Who Was Raised As A Girl; Harper Collins.</s><s>Anne Fausto-Sterling.</s><s>Sexing the Body: Gender Politics and The Construction of Sexuality; Basic Books.</s><s>Clellan S. Ford and Frank A. Beač; Patterns of Sexual Behavior; Ace Books, 1951
 Francis Mark Mondimore.</s><s>A Natural History of Homosexuality; Johns Hopkins University Press.</s><s>John Money.</s><s>Gay, Straight, and In-between: The Sexology of Erotic Orientation; Oxford University Press.</s>

<s>Spoljašnje veze</s>

<s>Seksologija</s>

